CELEX: 32019D1999
Language: ro
Date: 2019-11-28 00:00:00
Title: Decizia de Punere în Aplicare (UE) 2019/1999 a Comisiei din 28 noiembrie 2019 de modificare a Deciziei 2005/51/CE în ceea ce privește perioada în care pământul contaminat cu pesticide sau cu poluanți organici persistenți poate fi introdus în Uniune în scopul decontaminării [notificată cu numărul C(2019) 8555]

2.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 310/37
               
            
         DECIZIA DE PUNERE ÎN APLICARE (UE) 2019/1999 A COMISIEI
         din 28 noiembrie 2019
         de modificare a Deciziei 2005/51/CE în ceea ce privește perioada în care pământul contaminat cu pesticide sau cu poluanți organici persistenți poate fi introdus în Uniune în scopul decontaminării
         [notificată cu numărul C(2019) 8555]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1) primul paragraf prima liniuță,
         întrucât:
         
                     (1)
                  
                  
                     În temeiul articolului 4 alineatul (1) din Directiva 2000/29/CE, coroborat cu punctul 14 din partea A a anexei III la directiva respectivă, introducerea în Uniune a pământului originar din anumite țări terțe este interzisă.
                  
               
                     (2)
                  
                  
                     Prin Decizia 2005/51/CE a Comisiei (2), statele membre au fost autorizate în mod temporar să prevadă, în anumite condiții, derogări de la respectivele dispoziții în ceea ce privește pământul contaminat cu pesticide sau cu poluanți organici persistenți, care este importat în scopul decontaminării și destinat tratării în incineratoare speciale pentru deșeuri periculoase.
                  
               
                     (3)
                  
                  
                     În temeiul anexei la Decizia 2005/51/CE, statele membre care fac uz de derogare notifică anual statele membre și Comisia cu privire la detaliile fiecărei introduceri de pământ pe teritoriul lor, astfel cum se menționează la punctul 3 din anexa respectivă.
                  
               
                     (4)
                  
                  
                     Anumite state membre au solicitat o prelungire a perioadei autorizației pentru această derogare. Din notificările transmise de statele membre în temeiul Deciziei 2005/51/CE reiese că, atunci când se face uz de respectiva derogare, respectarea condițiilor specifice prevăzute în respectiva decizie este suficientă pentru a împiedica introducerea de organisme dăunătoare în Uniune. Prin urmare, activitățile vizate de decizia respectivă nu generează niciun risc fitosanitar.
                  
               
                     (5)
                  
                  
                     Prin urmare, este adecvat să se prelungească perioada derogării cu o perioadă suplimentară de cinci ani, până la 31 decembrie 2024.
                  
               
                     (6)
                  
                  
                     Prin urmare, Decizia 2005/51/CE ar trebui modificată în consecință.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Modificare a Deciziei 2005/51/CE
            La articolul 1 al doilea paragraf din Decizia 2005/51/CE, data de „31 decembrie 2019” se înlocuiește cu „31 decembrie 2024”.
         
         
            Articolul 2
            Destinatari
            Prezenta decizie se adresează statelor membre.
         
         
            Adoptată la Bruxelles, 28 noiembrie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 169, 10.7.2000, p. 1.
         
            (2)  Decizia 2005/51/CE a Comisiei din 21 ianuarie 2005 de autorizare a statelor membre să prevadă temporar derogări de la anumite dispoziții ale Directivei 2000/29/CE a Consiliului în ceea ce privește importul de pământ contaminat cu pesticide sau cu poluanți organici persistenți în scopul decontaminării (JO L 21, 25.1.2005, p. 21).